ยอมแพ้
โดย...ทีมข่าวการเงินโพสต์ทูเดย์
10 มี.ค. 2559

โดย...ทีมข่าวการเงินโพสต์ทูเดย์
ใครเจอ “นายเด” เดชา ตุลานันท์ รองประธานกรรมการบริหาร ธนาคารกรุงเทพ ถ้าไม่รู้จักกันมาก่อน จะไม่เชื่อเลยว่านายเดอายุย่างเข้าสู่หลัก 8 แล้ว 
นายเดแข็งแรง เดินหลังตรงแหน่ว เพราะออกกำลังกายสม่ำเสมอ พอเริ่มสูงวัยก็เริ่มเปลี่ยนมาขี่จักรยานและว่ายน้ำ 
เรื่องกินยาหาหมอไม่ต้องพูดถึง นายเดแทบไม่ได้เฉียดกรายไปใกล้โรงพยาบาล แต่ช่วงนี้นายเดป่วย ไม่ใช่เพราะแพ้สังขาร แต่เพราะแพ้ฝุ่น แพ้หมอกควันที่เชียงใหม่ หลังจากเดินทางขึ้นเหนือไปเมื่อไม่นานมานี้
นายเด เล่าว่า เชียงใหม่อากาศขมุกขมัวเหลือเกิน มีฝุ่นละอองฟุ้ง หายใจเข้าไปทำให้เจ็บคอ เจ็บจมูกไปหมด
ถึงจะเกิดภูมิแพ้เชียงใหม่ แต่นายเดก็ยังเป็นคนเหล็กเข้าออฟฟิศเซ็นงานตั้งแต่เช้าถึงเย็น ก่อนขอตัวกลับเร็วไปพักผ่อนเสียหน่อย
ที่ว่าเร็วของนายคือ 17.30 น.ปกติไม่ต่ำกว่า 19.00 น. 
นี่เร็วแล้วเหรอคะ คริ คริ